Ehdotus: neuvoston päätös erityiskomiteoiden työjärjestystä koskevasta yhteisön kannasta EY-Meksiko-yhteisneuvostossa /* KOM/2002/0228 lopull. */



Virallinen lehti nro 203 E , 27/08/2002 s. 0250 - 0252



Ehdotus: NEUVOSTON PÄÄTÖS erityiskomiteoiden työjärjestystä koskevasta yhteisön kannasta EY-Meksiko-yhteisneuvostossa (komission esittämä) PERUSTELUT Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevan sopimuksen, joka allekirjoitettiin 8. joulukuuta 1997 ja joka tuli voimaan 1. lokakuuta 2000, 49 artiklassa määrätään, että yhteisneuvosto voi päättää perustaa erityiskomiteoita avustamaan sitä tehtäviensä suorittamisessa. Yhteisneuvosto määrittää työjärjestyksessään tällaisten komiteoiden koostumuksen, tehtävät ja toimintatavat. Komissio lähettää neuvostolle ehdotuksen neuvoston päätökseksi työjärjestystä koskevasta yhteisön kannasta yhteisneuvoston päätöstä varten. Kyseinen työjärjestys on ehdotuksen liitteenä. Ehdotus: NEUVOSTON PÄÄTÖS erityiskomiteoiden työjärjestystä koskevasta yhteisön kannasta EY-Meksiko-yhteisneuvostossa EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen [1], [1] EYVL C [...], [...], s. [...]. sekä katsoo seuraavaa: (1) Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevan sopimuksen 49 artiklassa määrätään, että yhteisneuvosto voi päättää perustaa erityiskomiteoita avustamaan sitä tehtäviensä suorittamisessa. (2) Maaliskuun 23 päivänä 2000 tehdyn EU-Meksiko-yhteisneuvoston päätöksen N:o 2/2000, jäljempänä 'päätös N:o 2/2000', 17 artiklalla perustettiin tulliyhteistyön ja alkuperäsääntöjen erityiskomitea. (3) Päätöksen N:o 2/2000 19 artiklalla perustettiin standardien ja teknisten määräysten erityiskomitea. (4) Päätöksen N:o 2/2000 20 artiklalla perustettiin terveys- ja kasvinsuojelutoimien erityiskomitea. (5) Päätöksen N:o 2/2000 24 artiklalla perustettiin terästuotteiden erityiskomitea. (6) Päätöksen N:o 2/2000 32 artiklalla perustettiin julkisten hankintojen erityiskomitea. (7) Päätöksen N:o 2/2000 40 artiklalla perustettiin teollis- ja tekijänoikeuksien erityiskomitea. (8) Helmikuun 27 päivänä 2001 tehdyn EU-Meksiko-yhteisneuvoston päätöksen N:o 2/2001, jäljempänä 'päätös N:o 2/2001', 23 artiklalla perustettiin rahoituspalvelujen erityiskomitea. (9) Sopimuksen 49 artiklassa määrätään, että yhteisneuvosto määrittää työjärjestyksessään tällaisten komiteoiden toimintatavoista, ON PÄÄTTÄNYT SEURAAVAA: Ainoa artikla Hyväksytään liitteenä oleva päätösluonnos EU-Meksiko-yhteisneuvostossa esitettäväksi yhteisön kannaksi. Tehty Brysselissä ... päivänä ... kuuta... Neuvoston puolesta Puheenjohtaja LIITE Joulukuun 8 päivänä 1997 allekirjoitetussa Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevassa sopimuksessa perustetun EU-MEKSIKO-YHTEISNEUVOSTON PÄÄTÖS N:o ../2002, tehty .. päivänä ..kuuta 2002, KOMITEOIDEN TYÖJÄRJESTYKSESTÄ YHTEISNEUVOSTO, joka ottaa huomioon Brysselissä 8 päivänä joulukuuta 1997 allekirjoitetun Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevan sopimuksen, jäljempänä 'sopimus', ja erityisesti sen 49 artiklan, sekä katsoo seuraavaa: sopimuksen 49 artiklassa määrätään, että yhteisneuvosto voi päättää perustaa erityiskomiteoita avustamaan sitä tehtäviensä suorittamisessa, maaliskuun 23 päivänä 2000 tehdyn EU-Meksiko-yhteisneuvoston päätöksen N:o 2/2000, jäljempänä 'päätös N:o 2/2000', 17 artiklalla perustettiin tulliyhteistyön ja alkuperäsääntöjen erityiskomitea, päätöksen N:o 2/2000 19 artiklalla perustettiin standardien ja teknisten määräysten erityiskomitea, päätöksen N:o 2/2000 20 artiklalla perustettiin terveys- ja kasvinsuojelutoimien erityiskomitea, päätöksen N:o 2/2000 24 artiklalla perustettiin terästuotteiden erityiskomitea, päätöksen N:o 2/2000 32 artiklalla perustettiin julkisten hankintojen erityiskomitea, päätöksen N:o 2/2000 40 artiklalla perustettiin teollis- ja tekijänoikeuksien erityiskomitea, helmikuun 27 päivänä 2001 tehdyn EU-Meksiko-yhteisneuvoston päätöksen N:o 2/2001, jäljempänä 'päätös N:o 2/2001', 23 artiklalla perustettiin rahoituspalvelujen erityiskomitea, sopimuksen 49 artiklassa määrätään, että yhteisneuvosto määrittää työjärjestyksessään tällaisten komiteoiden toimintatavat, ON PÄÄTTÄNYT SEURAAVAA: 1 artikla Erityiskomiteoiden työjärjestys vahvistetaan tämän päätöksen liitteessä, josta tulee lisäys EU-Meksiko-yhteisneuvoston päätöksen N:o 1/2001 liitteenä olevaan yhteisneuvoston työjärjestykseen. 2 artikla Tämä päätös tulee voimaan ... päivänä ...kuuta ..... Tehty Brysselissä Yhteisneuvoston puolesta Puheenjohtaja LIITE EY-MEKSIKO-ERITYISKOMITEOIDEN TYÖJÄRJESTYS 1 artikla - Puheenjohtajuus Erityiskomiteoiden kokousten puheenjohtajana on vuorotellen Euroopan komission edustaja ja Meksikon hallituksen edustaja, jotka ovat tavallisesti korkean tason virkamiehiä. 2 artikla - Kokoukset Erityiskomiteat kokoontuvat kuten niiden perustamista koskevissa päätösten N:o 2/2000 ja 2/2001 artikloissa säädetään. 3 artikla - Valtuuskunnat Ennen kutakin kokousta erityiskomitean puheenjohtajalle on ilmoitettava kummankin osapuolen valtuuskunnan aiottu kokoonpano ja sen johtaja. 4 artikla - Sihteeristö 1. Euroopan yhteisöjen komission virkamies ja Meksikon hallituksen virkamies toimivat yhdessä erityiskomitean sihteereinä. 2. Kaikki erityiskomitean puheenjohtajalle osoitettu ja hänen lähettämänsä tässä työjärjestyksessä tarkoitettu kirjeenvaihto toimitetaan erityiskomitean sihteereille, sekakomitean sihteereille ja puheenjohtajalle sekä tarvittaessa sekakomitean jäsenille. 5 artikla - Asiakirjat Kun asioiden käsittely erityiskomiteassa perustuu niitä tukeviin asiakirjoihin, sihteerit numeroivat kyseiset asiakirjat ja jakavat ne erityiskomitean asiakirjoina. 6 artikla - Julkisuus Ellei toisin päätetä, erityiskomiteoiden kokoukset eivät ole julkisia. 7 artikla - Kokousten asialista 1. Erityiskomiteoiden sihteerit laativat jokaista kokousta varten alustavan asialistan ja tausta-asiakirjat viimeistään kolmekymmentä päivää ennen kokousta. Asialista lähetetään sekakomitean puheenjohtajalle, sihteereille ja jäsenille viimeistään 15 päivää ennen kokousta. Erityiskomitea hyväksyy asialistan kunkin kokouksen alussa. Muita kuin alustavalla asialistalla olevia asioita voidaan ottaa asialistalle osapuolten suostumuksella. 2. Osapuolten suostumuksella 1 kohdassa asetettuja määräaikoja voidaan lyhentää erityistapauksissa esille tulevien vaatimusten huomioon ottamiseksi. 8 artikla - Pöytäkirja Kustakin kokouksesta laaditaan pöytäkirja, joka perustuu puheenjohtajan yhteenvetoon erityiskomitean tekemistä päätelmistä: 1. Osapuolet laativat ensimmäisen luonnoksen pöytäkirjaksi heti komitean kokouksen jälkeen ja sopivat siitä. 2. Osapuolilla on tämän jälkeen 20 työpäivää aikaa kierrättää pöytäkirjaa sisäisesti ja verrata sisäisesti hyväksyttyjä toisintoja keskenään. 3. Erityiskomitean hyväksyttyä pöytäkirjan puheenjohtaja ja sihteerit allekirjoittavat sen 10 työpäivän kuluessa 2 kohdassa tarkoitetun sisäisen hyväksymismenettelyn päättymisestä. 4. Pöytäkirjasta toimitetaan jäljennös sekakomitean puheenjohtajalle ja sihteereille. 9 artikla - Suositukset 1. Tapauksissa, joissa erityiskomitealla on valtuudet antaa suosituksia päätöksen N:o 2/2000 tai 2/2001 mukaisesti, kyseiset asiakirjat otsikoidaan sanalla "suositus", jota seuraa järjestysnumero, suosituksen antopäivä ja kuvaus niiden aiheesta. 2. Kun erityiskomitea antaa suosituksen, yhteisneuvoston työjärjestyksen vahvistamista koskevan yhteisneuvoston päätöksen N:o 1/2001 10-12 artiklaa sovelletaan soveltuvin osin. 3. Erityiskomitean suositukset toimitetaan sekakomitean sihteereille. 10 artikla - Kustannukset 1. Euroopan yhteisö ja Meksikon yhdysvallat vastaavat kumpikin erityiskomiteoiden kokouksiin osallistumisestaan aiheutuvista kustannuksista sekä henkilöstö-, matka- ja oleskelukulujen että posti- ja televiestintäkulujen osalta. 2. Kokoukset järjestävä osapuoli vastaa kokousten järjestämis- ja tulkkaus- sekä asiakirjojen käännös- ja kopiointikustannuksista. 11 artikla - Vuosikertomus Erityiskomiteat antavat vuosittain kertomuksen sekakomitealle. 12 artikla - Muut erityiskomiteat Tätä työjärjestystä sovelletaan kaikkiin muihin erityiskomiteoihin tai elimiin, joita perustetaan sopimuksen 49 artiklan mukaisesti avustamaan yhteisneuvostoa sen tehtävissä.